Rapperswil-Jona
Rapperswil-Jona on kaupunki Sveitsissä, St. Gallenin kantonissa. Kaupungissa on vajaat 30 000 asukasta, ja se on asukasluvultaan kantonin toiseksi suurin kaupunki. Kaupunki muodostui vuonna 2007 Rapperswilin ja Jonan kuntien yhdistyessä.
Kääpiöpiiskujänis
Kääpiöpiiskujänis eli pikkupika ("Ochotona pusilla") on piiskujänisten heimoon kuuluva laji. Sitä tavataan Volga-joen varrella ja Ural-vuoriston sekä Irtysh-joen seudulla. Sitä esiintyi Aasiassa jo plioseenikaudella. Se on noin 15 cm pitkä. Sillä on lyhyt pää ja sen häntä ei ole kovin näkyvä. Laji parittelee 3-5 kertaa vuodessa ja se tapahtuu keväällä ja kesällä. Naaraan tiineys kestää 20-24 päivää. Pesueessa on 3-13 poikasta. Vieroitusikä on keskimäärin 20-22 päivää. Kääpiöpiiskujänis voi olla aktiivinen sekä yöllä että päivällä. Se ei talvehdi, vaan on aktiivinen ympäri vuoden. Se on laumaeläin.